Diari Oficial de la Generalitat Valenciana


Sumari del DOGV 7975, del 08-02-2017 (2017/914)

Informació pública de la modificacio puntual del Pla general número D-8 del Pla general d'ordenació urbana. Eliminació de la tipologia edificatòria habitatges agrupats (AG) del sòl urbà consolidat en sectors amb un alt valor paisatgístic.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7975

Data del DOGV
:   08-02-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/914


Data del document
:   13-01-2017

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * pla d'urbanisme
    * administració local

Informació pública de la modificacio puntual del Pla general número D-8 del Pla general d'ordenació urbana. Eliminació de la tipologia edificatòria habitatges agrupats (AG) del sòl urbà consolidat en sectors amb un alt valor paisatgístic. [2017/914]  
Amb data 25 d'octubre de 2016, per la regidora delegada de Protecció del Territori Ana María Sala Fernández, en la seua condició d'òrgan ambiental de l'Ajuntament de Calp, en virtut de Decret de delegació de l'alcalde, de data 5 de setembre de 2016, es va dictar resolució d'informe ambiental i territorial estratègic de la modificació D-8 del Pla general d'ordenació urbana, la qual ha estat publicada en el Diari Oficial de la Generalitat Valenciana número 7950, de data 3 de gener de 2017, en el qual es resol emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual D-8 del PGOU. Eliminació de la tipologia edificativa habitatges agrupats (AG) del sòl urbà consolidat en sectors amb un alt valor paisatgístic, d'acord amb els criteris de l'annex VIII de la Llei d'ordenació del territori, urbanisme i paisatge (LOTUP) per no tenir efectes significatius sobre el medi ambient.  
  
Segons estableix l'article 51.7 de la LOTUP, l'informe ambiental i territorial estratègic perd la seua vigència i cessa en la producció dels efectes que li són propis si, una vegada publicat en el Diari Oficial de la Generalitat Valenciana, no s'aprovara la modificació en el termini màxim de quatre anys des de la seua publicació. En aquest cas, el promotor ha d'iniciar de nou el procediment d'avaluació ambiental i territorial estratègica simplificada de la proposta.  
  
Per la qual cosa, de conformitat amb allò que disposa l'article 51.7.a de la Llei 5/2014, de 25 de juliol, d'ordenació del territori, urbanisme i paisatge se sotmet a informació pública la modificació puntual del Pla general número D-8 del PGOU. Eliminació de la tipologia edificativa habitatges agrupats (AG) del sòl urbà consolidat en sectors amb un alt valor paisatgístic, del municipi del Calp, durant un període mínim de 45 dies mitjançant la publicació d'aquest edicte en el Diari Oficial de la Generalitat Valenciana, en la pàgina web i al tauler d'anuncis municipal, així com també en un diari de gran difusió de la província, per tal que les persones interessades formulen al·legacions.  
Durant aquest termini, el projecte degudament diligenciat estarà dipositat per a consulta pública a l'Oficina del Territori de l'Ajuntament, situada a la segona planta i en la pàgina web municipal.  
  
Cosa que es fa pública per al coneixement general i formulació d'al·legacions per les persones interessades, de conformitat amb allò que estableix l'article 57.1a de la Llei 5/2014, de 25 de juliol, d'ordenació del territori, urbanisme i paisatge.  
  
Calp, 13 de gener de 2017.- La regidora de Protecció del Territori: Ana María Sala Fernández.